O concurso escolar Creando Rural remata con máis de 4.700 votos do público - Telemariñas
Inicio A Guarda O concurso escolar Creando Rural remata con máis de 4.700 votos do...
CEIP As Solanas de A Guarda, 6º na categoría educación infantil
Éxito de participación na primeira edición do concurso escolar Creando Rural, posto en marcha pola Asociación de Desenvolvemento Galicia Suroeste Eu Rural co obxectivo de achegar coñecementos sobre o desenvolvemento rural ás cativas e cativos e, a través deles, informar sobre a Medida Leader á poboación residente nos 13 concellos que pertencen ao Grupo de Desenvolvemento Rural 14 (GDR 14) (Baiona, Fornelos de Montes, Gondomar, A Guarda, Mos, Nigrán, Oia, Pazos de Borbén, O Porriño, Redondela, O Rosal, Tomiño e Tui).
En total, 28 aulas de 12 centros escolares de 7 municipios do territorio presentaron os seus proxectos a concurso para participar nalgunha das dúas categorías aberta, educación infantil e primaria. Os colexios participantes foron, por concellos:
CEIP Serra de Vincios
CEIP Souto Donas
Pazos de Borbén:
CEP Curros Enríquez
ACEESCA. Centro de Educación Especial Santísimo Cristo del Amor
CEIP Laredo
CRA Mestre Manuel Garcés. Participou coas escolas da Aurora, de Amorín, de Barro, de Carregal, de Estás, de Figueiró, de Forcadela, do Seixo 2, de Vilachán e de Vilameán.
Ao éxito de participación hai que sumarlle o éxito de resposta do público na votación popular, xa que se recibiron un total de 4.707 votos. De estes, 2.852 foron para a categoría de educación infantil e outros 1.855 para a categoría de primaria. Así, as aulas gañadoras por votación popular foron:
6º EI CEIP As Solanas (A Guarda) – categoría educación infantil
2º EP CEIP Souto Donas (Gondomar) – categoría educación primaria
Por outra banda, debido á calidade dos proxectos presentados a concurso, o tribunal decidiu por unanimidade outorgar catro premios ex aequo para recoñecer o gran traballo levado a cabo polo alumnado e profesorado participante. As clases gañadoras da votación do xurado son:
5ºEI CEIP Laredo (Redondela) – categoría educación infantil
5ºEI CEIP Mallón (Nigrán) – categoría educación infantil
5ºEP CEIP Pintor Antonio Fernández (Tomiño) – categoría educación primaria
3ºEP CEIP Serra de Vincios (Gondomar) – categoría educación primaria
Como premio os gañadores da categoría infantil, que concursaron cun mural creativo, realizarán unha excursión dun día de duración á Granxa Escola O Kiriko (Fornelos de Montes) os vindeiros días 4 e 6 de xuño. Pola súa parte, os vencedores na categoría de educación primaria, que tiveron que preparar un vídeo para o concurso, visitarán o vindeiro 8 de xuño o centro de actividades na natureza FervenzAventura, en Silleda.
Dende a Asociación de Desenvolvemento Galicia Suroeste Eurural quérese dar a noraboa a todos os gañadores e gañadoras do concurso e agradecer a todos os centros escolares que que se presentaron a súa participación e implicación no proxecto.
EI CEIP Mallón (Nigrán) , 5º na categoría educación infantil
EP CEIP Serra de Vincios (Gondomar), 3º categoría educación primaria
EP CEIP Souto Donas (Gondomar), 2º categoría educación primaria
EP CEIP Pintor Antonio Fernández (Tomiño), 6º categoría educación primaria
Artículo anteriorNon Si? Teatro presenta en Nigrán su obra “Romance de Micomicón e Adhelala”
Artículo siguienteCésar Armán se retira del balonmano